Allerlei kamp, karavaan en 4x4 toerusting hier te kry | News24
Allerlei kamp, karavaan en 4x4 toerusting hier te kry
AS jy van kamp, buitelugavonture en 4x4 hou en die nuutste toerusting wil aanskaf om dié leefstyl nog lekkerder te maak is Eastern Cape Caravans met sy Campworld en Safari Centre 4x4 konsessies net die plek om 'n draai by te maak.
Boonop kan jy die advies wat jy hier kry sonder twyfel toepas, want Eben Grobler, nuwe eienaar van die gevestigde buitelug-leefstyl besigheid kén die bedryf. Dit is immers sy passie, want hy en sy gesin is ywerige buitelugmense.
Eben, voorheen vir 27 jaar verbonde aan die Nelson Mandela Metropool Brand- en Nooddienste, het Eastern Cape Caravans (wat in 1998 begin is) op 1 Julie 2017 gekoop. Dit is vir hom 'n voorreg om saam met die bekwame en ervare personeel (wat tesame 38 jaar diens het) na nuwe hoogtes te streef. Vir Eben is dié mense nie kollegas nie, maar Eastern Cape Caravans-familie.
Kliëntediens is vir Eben dié belangrikste en dit is wat Eastern Cape Caravans uniek in sy bedryf maak. Dit is die gesels, die lag, kennis en goeie praktiese raad wat maak dat jy keer op keer terugkeer na Eastern Cape Caravans.
In dié buitelug-leefstylwinkel kry jy die gevoel om nóú jou karavaan te hak of tent te pak en die pad te vat. Veral op 'n Saterdag wanneer daar heerlike koffie (gratis) in die winkel geniet kan word terwyl jy rondkyk wat alles jy nog wil kry.
Hier is nuwe en gebruike karavane; tente; allerlei toerusting vir kamp, karavane en 4x4; buitelug toerusting en hulle diens en doen herstelwerk aan karavane.
Eastern Cape Caravans is die enigste geakkrediteerde Jürgens CI agent in die Oos-Kaap. Hulle verkoop nuwe sowel as goeie kwaliteit gebruikte karavane.
As buiteluglewe jou lekkerte is, gaan maak 'n draai by Eastern Cape Caravans op die hoek van 4de Laan & Heughweg in Walmer, PE. Besigheidsure is weeksdae 08:00 - 17:00 en Saterdae 09:00 - 13:00.